title: Neuvoston päätös 2006/865/YUTP, hyväksytty 28 päivänä marraskuuta 2006 , Euroopan unionin poliisioperaatiosta Bosnia ja Hertsegovinassa hyväksytyn yhteisen toiminnan 2005/824/YUTP täytäntöönpanosta

text:
               1.12.2006

               FI

               Euroopan unionin virallinen lehti

               L 335/46

      NEUVOSTON PÄÄTÖS 2006/865/YUTP,
   hyväksytty 28 päivänä marraskuuta 2006,
   Euroopan unionin poliisioperaatiosta Bosnia ja Hertsegovinassa hyväksytyn yhteisen toiminnan 2005/824/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin poliisioperaatiosta Bosnia ja Hertsegovinassa 24 päivänä marraskuuta 2005 hyväksytyn neuvoston yhteisen toiminnan 2005/824/YUTP (1) ja erityisesti sen 11 artiklan 2 kohdan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi 24 päivänä marraskuuta 2005 yhteisen toiminnan 2005/824/YUTP, jonka mukaan Euroopan unionin poliisioperaatiota jatkettiin 31 päivään joulukuuta 2007. Vuotta 2007 koskevasta rahoitusohjeesta päätetään vuosittain.

               (2)

               Euroopan unionin poliisioperaation toimeksianto pannaan täytäntöön tilanteessa, joka saattaa huonontua ja voi haitata Euroopan unionista tehdyn sopimuksen 11 artiklassa vahvistettuja yhteisen ulko- ja turvallisuuspolitiikan tavoitteita,

         ON PÄÄTTÄNYT SEURAAVAA:
   1 artikla
   1.   Rahoitusohje yhteisen toiminnan 2005/824/YUTP täytäntöönpanoon liittyvien menojen kattamiseksi vuonna 2007 on 12 150 000 miljoonaa euroa.
   2.   Edellä 1 kohdassa tarkoitetusta määrästä maksettavia menoja hallinnoidaan talousarviota koskevien Euroopan unionin yhteiseen talousarvioon sovellettavien menettelyjen ja sääntöjen mukaisesti, mutta kuitenkin siten, että ennakkomaksut eivät ole yhteisön omaisuutta.
   3.   Menot ovat rahoituskelpoisia 21 päivästä marraskuuta 2006.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä marraskuuta 2006.

            Neuvoston puolesta

            Puheenjohtaja

         E. HEINÄLUOMA

      (1)  EUVL L 307, 25.11.2005, s. 55.


Avis juridique important

|

42003D0694

2003/694/EY: Jäsenvaltioiden hallitusten edustajien päätös, tehty 24 päivänä syyskuuta 2003, Euroopan yhteisöjen ensimmäisen oikeusasteen tuomioistuimen jäsenen nimittämisestä

Virallinen lehti nro L 254 , 08/10/2003 s. 0014 - 0014

Jäsenvaltioiden hallitusten edustajien päätös,tehty 24 päivänä syyskuuta 2003,Euroopan yhteisöjen ensimmäisen oikeusasteen tuomioistuimen jäsenen nimittämisestä(2003/694/EY)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan yhteisön perustamissopimuksen ja erityisesti sen 224 artiklan,ottavat huomioon Euroopan atomienergiayhteisön perustamissopimuksen ja erityisesti sen 140 artiklan,sekä katsovat, ettäEuroopan yhteisön tuomioistuimen perussäännöstä tehdyn pöytäkirjan 5 ja 7 artiklan, yhdessä 47 artiklan kanssa, nojalla olisi Euroopan yhteisöjen ensimmäisen oikeusasteen tuomioistuimeen nimitettävä jäsen eronneen Koen LENAERTSin tilalle tämän jäljellä olevaksi toimikaudeksi eli 31 päivään elokuuta 2004,OVAT PÄÄTTÄNEET SEURAAVAA:1 artiklaFranklin DEHOUSSE nimitetään Euroopan yhteisöjen ensimmäisen oikeusasteen tuomioistuimen jäseneksi 7 päivästä lokakuuta 2003 31 päivään elokuuta 2004.2 artiklaTämä päätös julkaistaan Euroopan unionin virallisessa lehdessä.Tehty Brysselissä 24 päivänä syyskuuta 2003.PuheenjohtajaU. Vattani


title: 2008/32/EY: Neuvoston päätös, tehty 6 päivänä joulukuuta 2007 , alueiden komitean belgialaisen jäsenen ja belgialaisen varajäsenen nimeämisestä

text:
               11.1.2008

               FI

               Euroopan unionin virallinen lehti

               L 8/10

      NEUVOSTON PÄÄTÖS,
   tehty 6 päivänä joulukuuta 2007,
   alueiden komitean belgialaisen jäsenen ja belgialaisen varajäsenen nimeämisestä
   (2008/32/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Yksi alueiden komitean jäsenen paikka on vapautunut Yves LETERMEn toimikauden päätyttyä. Yksi alueiden komitean varajäsenen paikka on vapautunut, kun Johan SAUWENS on nimetty jäseneksi,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:
               Johan SAUWENS, Flanderin parlamentin jäsen;
               ja

               b)

               varajäseneksi:
               Ludwig CALUWE, Flanderin parlamentin jäsen.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 6 päivänä joulukuuta 2007.

            Neuvoston puolesta

            Puheenjohtaja

         A. COSTA

      (1)  EUVL L 56, 25.2.2006, s. 75.


title: 2012/775/: Neuvoston päätös, annettu 6 päivänä joulukuuta 2012 , Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehdyllä sopimuksella perustetussa yhteistyökomiteassa Euroopan unionin puolesta esitettävästä kannasta, joka koskee sosiaaliturvajärjestelmien yhteensovittamista koskevien määräysten antamista

text:
               13.12.2012

               FI

               Euroopan unionin virallinen lehti

               L 340/13

         NEUVOSTON PÄÄTÖS,
   annettu 6 päivänä joulukuuta 2012,
   Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehdyllä sopimuksella perustetussa yhteistyökomiteassa Euroopan unionin puolesta esitettävästä kannasta, joka koskee sosiaaliturvajärjestelmien yhteensovittamista koskevien määräysten antamista
   (2012/775/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 79 artiklan 2 kohdan b alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja sen jäsenvaltioiden ja San Marinon tasavallan yhteistyötä ja tulliliittoa koskevan sopimuksen (1), jäljempänä ’sopimus’, 22 artiklassa määrätään, että yhteistyökomitea antaa tarvittavat määräykset sopimuksen 21 artiklassa tarkoitettujen, sosiaaliturvajärjestelmien yhteensovittamista koskevien periaatteiden soveltamiseksi.

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti ja tämän vaikuttamatta mainitun pöytäkirjan 4 artiklan soveltamiseen nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (4)

               On aiheellista määrittää sosiaaliturvajärjestelmien yhteensovittamista koskevien määräysten antamista koskeva kanta, joka esitetään unionin puolesta yhteistyökomiteassa.

               (5)

               Unionin yhteistyökomiteassa esitettävän kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehdyllä sopimuksella perustetussa yhteistyökomiteassa esitettävä mainitun sopimuksen 21 artiklan täytäntöönpanoa koskeva Euroopan unionin puolesta esitettävä kanta, joka koskee sosiaaliturvajärjestelmien yhteensovittamista koskevien määräysten antamista, perustuu tähän päätökseen liitettyyn yhteistyökomitean päätösluonnokseen.
   Unionin edustajat yhteistyökomiteassa voivat sopia vähäisistä muutoksista mainittuun päätösluonnokseen ilman neuvoston asiasta tekemää uutta päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä joulukuuta 2012.

            Neuvoston puolesta

            Puheenjohtaja

         S. CHARALAMBOUS

      (1)  EYVL L 84, 28.3.2002, s. 43.

      LUONNOS
      EU–SAN MARINO-YHTEISTYÖKOMITEAN PÄÄTÖS N:o …/2012,
      annettu …,
      sosiaaliturvajärjestelmien yhteensovittamista koskevien määräysten antamisesta
      YHTEISTYÖKOMITEA, joka
      ottaa huomioon Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehdyn sopimuksen (1) ja erityisesti sen 22 artiklan,
      sekä katsoo seuraavaa:

                  (1)

                  Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehdyn sopimuksen, jäljempänä ’sopimus’, 21 artiklassa vahvistetaan San Marinon ja jäsenvaltioiden sosiaaliturvajärjestelmien yhteensovittamista koskevat periaatteet.

                  (2)

                  Sopimuksen 22 artiklassa määrätään, että yhteistyökomitea antaa määräykset näiden periaatteiden soveltamiseksi.

                  (3)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta joidenkin etuuksien siirtoa.

                  (4)

                  Tätä päätöstä sovellettaessa sanmarinolaisten työntekijöiden oikeutta perhe-etuuksiin olisi koskettava edellytys, jonka mukaan heidän perheenjäsentensä on oleskeltava laillisesti heidän kanssaan siinä jäsenvaltiossa, jossa he työskentelevät. Mikäli heidän perheenjäsenensä oleskelevat laillisesti toisessa jäsenvaltiossa, sovelletaan asetuksen (EY) N:o 883/2004 ja asetuksen (EY) N:o 987/2009 ulottamisesta koskemaan niitä kolmansien maiden kansalaisia, joita nämä asetukset eivät yksinomaan heidän kansalaisuutensa vuoksi vielä koske, 24 päivänä marraskuuta 2010 annettua Euroopan parlamentin ja neuvoston asetusta (EU) N:o 1231/2010 (2). Päätöksellä ei olisi myönnettävä oikeutta perhe-etuuksiin muissa valtioissa kuin jäsenvaltioissa, kuten San Marinossa, oleskelevien työntekijän perheenjäsenten osalta.

                  (5)

                  Asetuksella (EU) N:o 1231/2010 on laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (3) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (4) säännösten soveltamisalaa koskemaan kolmansien maiden kansalaisia, joita kyseiset säännökset eivät jo koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan kansalaisuudeltaan sanmarinolaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten San Marinon kanssa tehdyn sopimuksen 21 artiklan 2 kohdassa määrätään.

                  (6)

                  Voi olla tarpeen antaa San Marinon lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (7)

                  Jotta varmistettaisiin jäsenvaltioiden ja San Marinon sosiaaliturvajärjestelmien yhteensovittamisen moitteeton toiminta, on tarpeen antaa erityissäännöksiä jäsenvaltioiden ja San Marinon välisestä yhteistyöstä sekä lisäksi asianomaisen henkilön ja toimivaltaisen valtion laitoksen välisestä yhteistyöstä.

                  (8)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksiaan päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ’sopimuksella’ Euroopan yhteisön ja sen jäsenvaltioiden ja San Marinon tasavallan yhteistyöstä ja tulliliitosta tehtyä sopimusta;

                  b)

                  ’asetuksella’ asetusta (EY) N:o 883/2004, sellaisena kuin sitä sovelletaan Euroopan unionin jäsenvaltioissa;

                  c)

                  ’täytäntöönpanoasetuksella’ asetusta (EY) N:o 987/2009;

                  d)

                  ’jäsenvaltiolla’ Euroopan unionin jäsenvaltiota;

                  e)

                  ’työntekijällä’:

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                              ii)

                              San Marinon lainsäädännön osalta sen lainsäädännössä tarkoitetussa palkkatyössä olevaa henkilöä;

                  f)

                  ’perheenjäsenellä’:

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                              ii)

                              San Marinon lainsäädännön osalta kyseisen maan lainsäädännössä tarkoitettua perheenjäsentä;

                  g)

                  ’lainsäädännöllä’:

                              i)

                              jäsenvaltioiden osalta asetuksen 1 artiklan l alakohdassa tarkoitettua lainsäädäntöä, jota sovelletaan tämän päätöksen soveltamisalaan kuuluviin etuuksiin;

                              ii)

                              San Marinon osalta tämän päätöksen soveltamisalaan kuuluviin etuihin San Marinossa sovellettavaa lainsäädäntöä;

                  h)

                  ’etuuksilla’:

                              i)

                              jäsenvaltioiden osalta asetuksen 3 artiklassa tarkoitettuja etuuksia;

                              ii)

                              San Marinon osalta vastaavia San Marinossa sovellettavia etuuksia;

                  i)

                  ’siirrettävillä etuuksilla’:

                              i)

                              jäsenvaltioiden osalta:

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työtapaturmiin ja ammattitauteihin liittyviä työkyvyttömyyseläkkeitä,

                                    sellaisina kuin ne on määritelty asetuksessa, lukuun ottamatta asetuksen liitteessä X lueteltuja erityisiä maksuihin perustumattomia rahaetuuksia;

                              ii)

                              San Marinon osalta vastaavia San Marinon lainsäädännöllä myönnettyjä etuuksia, lukuun ottamatta tämän päätöksen liitteessä I täsmennettyjä maksuihin perustumattomia erityisiä raha-etuuksia.

            2.   Muilla tässä päätöksessä käytetyillä termeillä on merkitys, joka niille on annettu

                  a)

                  jäsenvaltioiden osalta asetuksessa ja täytäntöönpanoasetuksessa;

                  b)

                  San Marinon osalta San Marinossa sovellettavassa asiaankuuluvassa lainsäädännössä niille annettua merkitystä.

            2 artikla
      Henkilöllinen soveltamisala
      Tätä päätöstä sovelletaan:

                  a)

                  työntekijöihin, jotka ovat San Marinon kansalaisia, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että he oleskelevat tai ovat oleskelleet laillisesti asianomaisen työntekijän kanssa tämän työskennellessä siellä;

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä San Marinossa ja joihin sovelletaan tai on sovellettu San Marinon lainsäädäntöä, ja heidän edunsaajiinsa sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että he oleskelevat laillisesti kyseisen työntekijän kanssa San Marinossa tämän työskennellessä siellä.

            3 artikla
      Yhdenvertainen kohtelu
      1.   Työntekijöitä, jotka ovat San Marinon kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
      2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti San Marinossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa San Marinon kansalaisiin..
      II   OSA

         JÄSENVALTIOIDEN JA SAN MARINON VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

                  i)

                  jonkin jäsenvaltion lainsäädännön mukaisen etuuden osalta San Marinon alueella, tai

                  ii)

                  San Marinon lainsäädännön mukaisen etuuden osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat San Marinon alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdan ii alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on San Marinon kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja San Marino toimittavat toisilleen kaikki tiedot sellaisista muutoksista niiden lainsäädäntöön, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja San Marinon viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Näiden viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja San Marinon toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja San Marinon viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Tämän päätöksen soveltamisalaan kuuluvien henkilöiden on ilmoitettava mahdollisimman pian toimivaltaisen jäsenvaltion laitoksille tai San Marinon laitoksille, jos se on toimivaltainen valtio, ja asuinjäsenvaltion laitoksille tai San Marinon laitoksille, jos se on asuinvaltio, kaikista henkilökohtaisessa tai perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua tiedottamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan kansallisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja San Marino voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia ja tämän päätöksen periaatteiden mukaisia, eivätkä ne saa sisältää kansalaisuuteen perustuvaa syrjintää. Säännökset annetaan tiedoksi yhteistyökomitealle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdan mukaisia siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee San Marinossa, taikka oleskelee tai asuu San Marinossa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee San Marinossa, taikka oleskelee tai asuu San Marinossa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja San Marino voivat sopia muista hallinnollisista määräyksistä edellyttäen, että ne ilmoittavat asiasta yhteistyökomitealle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 24 artiklan soveltaminen
      Sopimuksen 24 artiklaa sovelletaan, jos osapuoli katsoo, että toinen osapuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset San Marinon lainsäädännön soveltamiseksi
      Yhteistyökomitea voi tarvittaessa antaa tämän päätöksen liitteessä II erityissäännöksiä San Marinon lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset menettelyt
      Jäsenvaltioiden ja San Marinon välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanoa koskevia hallinnollisia menettelyitä täydentävät sopimukset
      Yksi tai useampi jäsenvaltio ja San Marino voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan kyseisestä päivästä alkaen eikä kyseisiin henkilöihin voida soveltaa minkään jäsenvaltion tai San Marinon lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään 4 kohdassa tarkoitetun kahden vuoden määräajan kuluttua, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai San Marinon lainsäädännön suotuisamman säännöksen soveltamisesta muuta johdu.
      12 artikla
      Päätöksen liitteet
      1.   Tämän päätöksen liitteet ovat sen erottamaton osa.
      2.   Mainittuja liitteitä voidaan San Marinon tai Euroopan unionin pyynnöstä muuttaa yhteistyökomitean päätöksellä.
      13 artikla
      Voimaantulo
      Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

         Tehty

               Yhteistyökomitean puolesta

               Puheenjohtaja

         (1)  EYVL L 84, 28.3.2002, s. 43.

         (2)  EUVL L 344, 29.12.2010, s. 1.

         (3)  EUVL L 166, 30.4.2004, s. 1.

         (4)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA SAN MARINOSSA

         LIITE II

            ERITYISSÄÄNNÖKSET SAN MARINON LAINSÄÄDÄNNÖN SOVELTAMISEKSI


title: 2011/189/EU: Neuvoston päätös, annettu 24 päivänä kesäkuuta 2010 , aavan meren kalavarojen säilyttämisestä ja hoidosta Etelä-Tyynellämerellä tehdyn yleissopimuksen allekirjoittamisesta Euroopan unionin puolesta

text:
               29.3.2011

               FI

               Euroopan unionin virallinen lehti

               L 81/1

         NEUVOSTON PÄÄTÖS,
   annettu 24 päivänä kesäkuuta 2010,
   aavan meren kalavarojen säilyttämisestä ja hoidosta Etelä-Tyynellämerellä tehdyn yleissopimuksen allekirjoittamisesta Euroopan unionin puolesta
   (2011/189/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unionilla on toimivalta toteuttaa yhteisen kalastuspolitiikan mukaisia meren elollisten luonnonvarojen säilyttämistä koskevia toimenpiteitä sekä tehdä sopimuksia kolmansien maiden ja kansainvälisten järjestöjen kanssa.

               (2)

               Neuvoston päätöksen 98/392/EY (1) mukaisesti unioni on sopimuspuolena 10 päivänä joulukuuta 1982 tehdyssä Yhdistyneiden Kansakuntien merioikeusyleissopimuksessa, joka velvoittaa kaikkia kansainvälisen yhteisön jäseniä toimimaan yhteistyössä meren elollisten luonnonvarojen säilyttämiseksi ja hoitamiseksi.

               (3)

               Neuvoston päätöksen 98/414/EY (2) mukaisesti unioni on sopimuspuolena hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta tehdyssä sopimuksessa.

               (4)

               Neuvosto valtuutti 17 päivänä huhtikuuta 2007 komission neuvottelemaan yhteisön puolesta yleissopimuksen, joka koskee Etelä-Tyynellemerelle perustettavaa alueellista kalastusjärjestöä kalavaroille, jotka eivät vielä kuulu minkään olemassa olevan alueellisen kalastusjärjestön sääntelyn piiriin.

               (5)

               Neuvottelut saatettiin menestyksekkäästi päätökseen Aucklandissa Uudessa-Seelannissa 14 päivänä marraskuuta 2009, jolloin hyväksyttiin luonnos aavan meren kalavarojen säilyttämisestä ja hoidosta Etelä-Tyynellämerellä tehtävän yleissopimuksen, jäljempänä ’yleissopimus’, tekstiksi; yleissopimus on sen 36 artiklan 1 kohdan mukaisesti avoinna allekirjoittamista varten 12 kuukauden ajan 1 päivästä helmikuuta 2010.

               (6)

               Yleissopimuksen tavoitteena on sen tehokkaan täytäntöönpanon avulla varmistaa kalavarojen pitkäaikainen säilyminen ja kestävä käyttö yleissopimuksen alueella.

               (7)

               Koska unionin jäsenvaltioiden lipun alla purjehtivia aluksia kalastaa yleissopimuksen alueella, unionin edun mukaista on osallistua aktiivisesti yleissopimuksen täytäntöönpanoon.

               (8)

               Yleissopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään aavan meren kalavarojen säilyttämisestä ja hoidosta Etelä-Tyynellämerellä tehdyn yleissopimuksen, jäljempänä ’yleissopimus’, allekirjoittaminen unionin puolesta sillä varauksella, että yleissopimus tehdään (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus unionin puolesta sillä varauksella, että se tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä kesäkuuta 2010.

            Neuvoston puolesta

            Puheenjohtaja

         J. BLANCO LÓPEZ

      (1)  EYVL L 179, 23.6.1998, s. 1.

      (2)  EYVL L 189, 3.7.1998, s. 14.

      (3)  Yleissopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

31994D0940

94/940/EY: Neuvoston päätös tehty 22 päivänä joulukuuta 1994, makrotaloudellisen täydentävän rahoitustuen myöntämisestä Ukrainalle

Virallinen lehti nro L 366 , 31/12/1994 s. 0032 - 0033 Suomenk. erityispainos Alue 11 Nide 37 s. 0282  Ruotsink. erityispainos Alue 11 Nide 37 s. 0282

NEUVOSTON PÄÄTÖS tehty 22 päivänä joulukuuta 1994,makrotaloudellisen täydentävän rahoitustuen myöntämisestä Ukrainalle (94/940/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen, jonka se on tehnyt kuultuaan rahapoliittista komiteaa,ottaa huomioon Euroopan parlamentin lausunnon(1),sekä katsoo, ettäUkraina on toteuttanut merkittäviä poliittisia ja taloudellisia uudistuksia ja pyrkii merkittävin ponnistuksin toteuttamaan markkinatalousjärjestelmää,Ukraina ja yhteisö ovat allekirjoittaneet kumppanuus- ja yhteistyösopimuksen, joka mahdollistaa täysimittaisen yhteistyön kehittämisen,Ukraina on sopinut Kansainvälisen valuuttarahaston (IMF) kanssa merkittävästä vakauttamistoimenpiteiden ja politiikan uudistustoimenpiteiden kokonaisuudesta, jota tuettaisiin IMF:n järjestelmämuutostukeen kuuluvalla ostolla; IMF:n hallintoneuvosto hyväksyi kyseiset järjestelyt 26 päivänä lokakuuta 1994; Ukrainan viranomaiset ja IMF neuvottelevat stand by -luottosopimuksen tukemasta makrotalouden mukauttamis- ja uudistusohjelmasta,Ukrainan viranomaiset ovat pyytäneet rahoitusapua kansainvälisiltä rahoituslaitoksilta, yhteisöltä ja muilta kahdenvälisiltä avunantajilta, huolimatta IMF:n ja Maailmanpankin mahdollisesta rahoituksesta, merkittävä rahoitustarve jää kattamatta vuoden 1994 loppuun ja vuodeksi 1995, Ukrainan varojen vahvistamiseksi ja hallituksen uudistuspyrkimyksiin liittyvien tavoitteiden tukemiseksi,Ukrainan viranomaiset ovat sitoutuneet jatkamaan viipymättä Euroopan unionin ja G7 -ryhmän tukemaa ydinturvallisuustoimintaohjelman täytäntöönpanoa, pääsemään nopeasti yhteisymmärrykseen IMF:n kanssa stand by -luottosopimuksesta, ja vastaamaan täysimittaisesti ja säännöllisesti maan rahavelvoitteista suhteessa yhteisöön,yhteisön pitkäaikainen laina Ukrainalle on omiaan helpottamaan kyseisen maan vaikeuksia saada ulkopuolista rahoitusta, tukemaan sen maksutasetta ja vahvistamaan sen varantoja,avun pitäisi lisäksi helpottaa kyseisen maan demokratisoitumista, koska sillä tuetaan Ukrainan taloudellisen uudistumisen kehitystä,komission olisi vastattava lainan hoidosta, japerustamissopimuksessa ei määrätä tämän päätöksen soveltamiseksi muita toimivaltuuksia kuin 235 artiklassa olevat,ON PÄÄTTÄNYT SEURAAVAA:1 artikla 1 Yhteisö myöntää Ukrainalle enintään 85 miljoonan ecun suuruisen keskipitkän aikavälin lainan korkeintaan kymmeneksi vuodeksi myötävaikuttaakseen maan maksutaseen tukemiseen ja sen varantojen vahvistamiseen.2 Komissiolla on tätä varten yhteisön puolesta valtuudet lainata tarvittavat varat, jotka annetaan Ukrainan käyttöön lainana.3 Komissio hoitaa tätä lainaa läheisessä yhteistyössä rahapoliittisen komitean kanssa ja tavalla, joka on sopusoinnussa IMF:n ja Ukrainan kesken tehtyjen sopimusten kanssa.2 artikla 1 Komissiolla on valtuudet neuvotella Ukrainan viranomaisten kanssa rahapoliittista komiteaa kuultuaan lainaa koskevista talouspoliittisista ehdoista. Ehtojen on oltava 1 artiklan 3 kohdassa tarkoitettujen sopimusten mukaiset.2 Komissio todentaa säännöllisin määräajoin yhteistyössä rahapoliittisen komitean kanssa ja läheisessä yhteistoiminnassa IMF:n kanssa, että Ukrainan talouspolitiikka on lainan tavoitteiden mukainen ja että lainaehdot täyttyvät.3 artikla 1 Laina luovutetaan Ukrainan käyttöön yhdessä erässä, joka vapautetaan jollei 2 artiklan säännöksistä ja kahdesta seuraavasta ehdosta muuta johdu:- Ukrainan viranomaisten ja IMF:n pääsemisestä sopimukseen stand by -luottosopimuksen tukemasta makrotalouden ohjelmasta.- Euroopan unionin ja G7 -ryhmän toimintaohjelman nopeasta täytäntöönpanosta Tshernobylin ydinvoimalan sulkemiseksi.2 Varat maksetaan Ukrainan kansallispankille.4 artikla 1 Edellä 1 artiklassa tarkoitetut lainananto- ja lainanottotoimenpiteet toteutetaan soveltamalla samaa arvopäivää, ja ne eivät aiheuta yhteisölle eräpäivän siirtoa, korko- tai valuuttariskiä eivätkä muuta kaupallista riskiä.2 Ukrainan sitä pyytäessä komissio toteuttaa tarvittavat toimenpiteet varmistaakseen, että lainanehtoihin sisältyy lauseke takaisinmaksusta ennen eräpäivää ja että lauseketta voidaan soveltaa.3 Ukrainan pyynnöstä, ja jos olosuhteet sallivat lainojen koron alenemisen, komissio voi rahoittaa uudelleen alunperin myöntämänsä lainat tai osan niistä tai mukauttaa uudelleen vastaavat rahoitusehdot. Uudelleenrahoitusta tai ehtojen uudelleen mukauttamista koskevat toimenpiteet toteutetaan 1 kohdassa määrätyin edellytyksin, ja näillä toimenpiteillä ei ole niiden kohteena olevien lainojen keskimääräistä laina-aikaa pidentävää eikä uudelleenrahoituksen tai ehtojen uudelleen mukauttamispäivänä maksamatta olevan senhetkisen vaihtokurssin mukaan ilmoitetun pääoman jäljellä olevaa määrää korottavaa vaikutusta.4 Ukraina vastaa kaikista yhteisölle tässä päätöksessä määrätyistä toimenpiteistä aiheutuneista kustannuksista.5 Rahapoliittiselle komitealle ilmoitetaan 2 ja 3 kohdassa tarkoitettujen toimenpiteiden kulusta vähintään kerran vuodessa.5 artikla Komissio antaa vähintään kerran vuodessa Euroopan parlamentille ja neuvostolle kertomuksen, johon sisältyy tämän päätöksen täytäntöönpanoa koskeva arviointi.Tehty Brysselissä 22 päivänä joulukuuta 1994,Neuvoston puolestaPuheenjohtajaH. SEEHOFER(1) Lausunto annettu 16 päivänä joulukuuta 1994


title: Päätös N:o A3, annettu 17 päivänä joulukuuta 2009 , neuvoston asetusten (ETY) N:o 1408/71 ja Euroopan parlamentin ja neuvoston asetusten (EY) N:o 883/2004 mukaisesti toteutettujen yhtäjaksoisten komennusaikojen yhteenlaskemisesta  ETA:n kannalta ja EY:n ja Sveitsin sopimuksen kannalta merkityksellinen teksti

text:
               8.6.2010

               FI

               Euroopan unionin virallinen lehti

               C 149/3

         PÄÄTÖS N:o A3,
   annettu 17 päivänä joulukuuta 2009,
   neuvoston asetusten (ETY) N:o 1408/71 ja Euroopan parlamentin ja neuvoston asetusten (EY) N:o 883/2004 mukaisesti toteutettujen yhtäjaksoisten komennusaikojen yhteenlaskemisesta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2010/C 149/04
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta (1)29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 12 artiklan,
   ottaa huomioon asetuksen (EY) N:o 987/2009 5 ja 14–21 artiklan
   sekä katsoo seuraavaa:

               (1)

               Tässä päätöksessä tarkoitetaan ilmauksella lähettäminen, ajanjaksoa jonka palkkatyötä tekevä työntekijä tai itsenäinen ammatinharjoittaja työskentelee muussa jäsenvaltiossa kuin toimivaltaisessa jäsenvaltiossa neuvoston asetuksen (ETY) N:o 1408/71 (3) 14 artiklan 1 kohdan, 14a artiklan 1 kohdan, 14b artiklan 1 tai 2 kohdan tai asetuksen (EY) N:o 883/2004 12 artiklan 1 tai 2 kohdan mukaisesti.

               (2)

               Asetuksen (EY) N:o 883/2004 12 artiklan, jossa säädetään poikkeuksesta kyseisen asetuksen 11 artiklan 3 kohdan a alakohdassa vahvistettuun yleiseen sääntöön, erityisenä tarkoituksena on edistää palvelujen vapaata tarjontaa niiden työnantajien eduksi, jotka lähettävät työntekijöitä muuhun jäsenvaltioon kuin sijoittautumisjäsenvaltioonsa, sekä työntekijöiden vapaata liikkuvuutta jäsenvaltioiden välillä. Säännöksillä pyritään tällä tavoin poistamaan esteitä, jotka saattavat haitata työntekijöiden vapaata liikkuvuutta, ja samaten edistämään taloudellista vuorovaikutusta välttäen siihen liittyviä ja varsinkin työntekijöihin ja yrityksiin kohdistuvia hallinnollisia ongelmia.

               (3)

               Ehdoton edellytys kyseisen asetuksen 12 artiklan 1 kohdan soveltamiselle on, että työnantajan ja sen palkkaaman työntekijän välillä on kiinteä yhteys ja työnantajalla on siteitä sijoittautumisjäsenvaltioonsa. Ehdoton edellytys kyseisen asetuksen 12 artiklan 2 kohdan soveltamiselle on, että henkilö harjoittaa tavanomaisesti merkittävää samankaltaista toimintaa sijoittautumisjäsenvaltionsa alueella.

               (4)

               Asetuksen (ETY) N:o 1408/71 mukaisesti lähettämisen kokonaiskesto on enintään 12 kuukautta, jota voidaan jatkaa ennalta-arvaamattomien seikkojen vuoksi enintään 12 kuukaudella. Asetuksen (EY) N:o 883/2004 mukaisesti lähettämisen kokonaiskesto on enintään 24 kuukautta.

               (5)

               Yhtäjaksoisen lähettämisajan pidentäminen asetuksissa säädettyjä enimmäisaikoja pidemmäksi edellyttää asetuksen (ETY) N:o 1408/71 17 artiklan tai asetuksen (EY) N:o 883/2004 16 artiklan mukaista sopimusta.

               (6)

               Asetus (EY) N:o 883/2004 ei sisällä erityisiä siirtymäkauden säännöksiä asetusten (ETY) N:o 1408/71 ja (EY) N:o 883/2004 mukaisesti toteutettujen lähettämisaikojen yhteenlaskemisesta. Lainsäätäjän tarkoituksena oli pidentää mahdollisen lähettämisten enimmäiskesto 12 kuukaudesta enintään 24 kuukauteen. Lähettämistä koskevat menettelyt ja muut edellytykset eivät olennaisesti muuttuneet.

               (7)

               Oikeudellisen jatkuvuuden turvaamiseksi entisten ja uusien säännösten välillä ja lähettämistä koskevien sääntöjen yhdenmukaisen soveltamisen turvaamiseksi siirtymäkautena siirryttäessä asetuksen (ETY) N:o 1408/71 soveltamisesta asetuksen (EY) N:o 883/2004 soveltamiseen
               sekä käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,

         ON HYVÄKSYNYT TÄMÄN PÄÄTÖKSEN:

               1.

               Kaikki asetuksen (ETY) N:o 1408/71 mukaisesti toteutetut lähettämiset otetaan huomioon laskettaessa yhtäjaksoisen lähettämisajan pituutta sovellettaessa asetusta N:o 883/2004; yhteenlaskettu yhtäjaksoinen molempien asetusten mukaisesti toteutettu lähettämisaika ei saa ylittää 24:ää kuukautta.

               2.

               Tämä päätös julkaistaan Euroopan unionin virallisessa lehdessä. Sitä sovelletaan asetuksen (EY) N:o 987/2009 voimaantulopäivästä.

            Hallintotoimikunnan puheenjohtaja

         Lena MALMBERG

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.

      (3)  EYVL L 149, 5.7.1971, s. 2.


title: 2011/597/EU: Euroopan parlamentin päätös, annettu 10 päivänä toukokuuta 2011 , Euratomin hankintakeskuksen varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/209

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   Euratomin hankintakeskuksen varainhoitovuoden 2009 tilien päättämisestä
   (2011/597/EU)
   EUROOPAN PARLAMENTTI, joka

               —

               ottaa huomioon Euratomin hankintakeskuksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2009 sekä hankintakeskuksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom (3) ja erityisesti sen 8 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0144/2011),

               1.

               hyväksyy Euratomin hankintakeskuksen varainhoitovuoden 2009 tilien päättämisen;

               2.

               kehottaa puhemiestä välittämään tämän päätöksen Euratomin hankintakeskuksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 6.

      (2)  EYVL L 248, 16.9.2002, s. 1.

      (3)  EUVL L 41, 15.2.2008, s. 15.

      (4)  EYVL L 357, 31.12.2002, s. 72.


Avis juridique important

|

31995D0565

95/565/EY: Neuvoston päätös tehty 30 päivänä marraskuuta 1995, Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1995 ja 15 päivän kesäkuuta 1997 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 322 , 30/12/1995 s. 0001 - 0002

NEUVOSTON PÄÄTÖS tehty 30 päivänä marraskuuta 1995,Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1995 ja 15 päivän kesäkuuta 1997 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona (95/565/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon 27 päivänä helmikuuta 1980 Bissaussa allekirjoitetun Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen(1),ottaa huomioon komission ehdotuksen,sekä katsoo, ettäyhteisö ja Guinea-Bissaun tasavalta ovat neuvotelleet Guinea-Bissaun rannikon edustalla harjoitettavasta kalastuksesta tehtyyn sopimukseen tehtävistä muutoksista tai lisäyksistä siihen liitetyn pöytäkirjan soveltamisajan päättyessä,näiden neuvottelujen tuloksena parafoitiin 7 päivänä kesäkuuta 1995 uusi pöytäkirja; tämän pöytäkirjan myötä yhteisön kalastajilla on kalastusmahdollisuudet Guinea-Bissaun suvereniteettiin tai lainkäyttövaltaan kuuluvilla vesillä 16 päivän kesäkuuta 1995 ja 15 päivän kesäkuuta 1997 välisenä aikana, ja yhteisön kalastusalusten toiminnan keskeytymisen välttämiseksi on välttämätöntä, että kyseistä pöytäkirjaa sovelletaan viipymättä;tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta seuraavasta päivästä sen jälkeen, kun voimassa oleva pöytäkirja lakkaa olemasta voimassa; olisi tehtävä tämä sopimus, jollei perustamissopimuksen 43 artiklan mukaisesta lopullisesta päätöksestä muuta johdu,olisi määriteltävä, miten kalastusmahdollisuudet jaetaan jäsenvaltioiden kesken niin, että jako perustuu kalastussopimuksessa tehtyyn perinteisesti harjoitettua kalastustoimintaa koskevien kalastusmahdollisuuksien jakoon,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1995 ja 15 päivän kesäkuuta 1997 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan tekstit ovat tämän päätöksen liitteenä.2 artiklaPöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:>TAULUKON PAIKKA>Pöytäkirjan ensimmäisenä soveltamisvuotena kalastusmahdollisuudet jaetaan kuitenkin seuraavasti:>TAULUKON PAIKKA>Jos näiden jäsenvaltioiden tekemissä lisenssihakemuksissa ei käytetä täysin hyväksi pöytäkirjassa vahvistettuja kalastusmahdollisuuksia, komissio voi ottaa huomioon myös muiden jäsenvaltioiden lisenssihakemukset.3 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti.Tehty Brysselissä 30 päivänä marraskuuta 1995.Neuvoston puolestaM. A. AMADOR MILLÁNPuheenjohtaja(1) EYVL N:o L 226, 29.8.1980, s. 33


Euroopan parlamentin päätös Martin Schulzin pyynnöstä, joka koskee hänen parlamentaarisen koskemattomuutensa ja erioikeuksiensa puolustamista (2004/2016(IMM))


title: 2010/222/: Komission päätös, annettu 19 päivänä huhtikuuta 2010 , Euroopan komission osallistumisesta maailmanlaajuiseen bioenergia-alan kumppanuusjärjestelyyn

text:
               20.4.2010

               FI

               Euroopan unionin virallinen lehti

               L 98/12

         KOMISSION PÄÄTÖS,
   annettu 19 päivänä huhtikuuta 2010,
   Euroopan komission osallistumisesta maailmanlaajuiseen bioenergia-alan kumppanuusjärjestelyyn
   (2010/222/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan unioni on asettanut energia-alan tavoitteiksi toimitusvarmuuden parantamisen ja EU:n energiankäytöstä aiheutuvien kasvihuonekaasupäästöjen vähentämisen lisäämällä uusiutuvien energialähteiden käyttöä. Bioenergia on tärkeä osa uusiutuvaa energiaa koskevaa strategiaa. EU pyrkii biomassan kestävään tuotantoon ja on hyväksynyt biopolttoaineiden ja bionesteiden kestävyyskriteerit.

               (2)

               Kansainvälisten kumppaneidensa, joihin kuuluu myös kehitysmaita, kanssa harjoittamassaan yhteistyössä komissio sitoutuu osallistumaan aktiivisesti energiavuoropuheluihin ja muuhun energiakysymyksiä koskevaan yhteistyöhön. Bioenergian tarjoamat edut voidaan hyödyntää täysimääräisesti vain siinä tapauksessa, että myös muut maat kehittävät bioenergiaa koskevia strategioita ja panevat ne täytäntöön kestävällä tavalla. Kestävän energiantuotannon toteutumista voidaan nopeuttaa huomattavasti asianmukaisten kansainvälisten järjestelyjen avulla.

               (3)

               Gleneaglesin toimintasuunnitelmassa vuodelta 2005 G8-maat päättivät maailmanlaajuisesta bioenergia-alan kumppanuusjärjestelystä (Global Bioenergy Partnership), jonka avulla edistetään biomassan ja biopolttoaineiden laajempaa ja kustannustehokkaampaa käyttöä erityisesti kehitysmaissa. Kumppanuusjärjestelyn puitteissa on perustettu kasvihuonekaasuja vähentäviä toimia ja kestävää kehitystä käsitteleviä erityistyöryhmiä, joiden tavoitteena on bioenergian edistäminen kestävällä tavalla.

               (4)

               Maailmanlaajuisen bioenergia-alan kumppanuusjärjestelyn puheenjohtaja kutsui puheenjohtaja José Manuel Barrosolle 12 päivänä huhtikuuta 2007 osoittamassaan kirjeessä komission osallistumaan kumppanuusjärjestelyyn, ja kutsu on toistettu myöhemmissä yhteyksissä.

               (5)

               Osallistumalla maailmanlaajuiseen bioenergia-alan kumppanuusjärjestelyyn komissio voi koordinoida tehokkaammin bioenergiaa ja kestävää kehitystä koskevaa kansainvälistä toimintaansa.

               (6)

               Maailmanlaajuinen bioenergia-alan kumppanuusjärjestely perustuu sen jäsenten vapaaehtoisiin maksuosuuksiin, eikä osallistumispäätös velvoita komissiota osallistumaan yhteisten talousarvioiden rahoitukseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan komissio, jäljempänä ’komissio’, osallistuu kumppanina maailmanlaajuiseen bioenergia-alan kumppanuusjärjestelyyn.
   2 artikla
   Valtuutetaan energia-asioista vastaava komission jäsen tai hänen nimeämänsä edustaja allekirjoittamaan komission puolesta maailmanlaajuisen bioenergia-alan kumppanuusjärjestelyn ohjesäännöt.

      Tehty Brysselissä 19 päivänä huhtikuuta 2010.

            Komission puolesta

         Günther OETTINGER

            Komission jäsen


Avis juridique important

|

32001D0224(02)

Euroopan Keskuspankin päätös, tehty 1 päivänä joulukuuta 1998, Euroopan keskuspankin tiettyjen tehtävien hoitamisesta keskipitkän ajan rahoitustuen myöntämiseksi jäsenvaltioiden maksutaseille (EKP/1998/NP15)

Virallinen lehti nro L 055 , 24/02/2001 s. 0076 - 0078

EUROOPAN KESKUSPANKIN PÄÄTÖS,tehty 1 päivänä joulukuuta 1998,Euroopan keskuspankin tiettyjen tehtävien hoitamisesta keskipitkän ajan rahoitustuen myöntämiseksi jäsenvaltioiden maksutaseille(EKP/1998/NP15)EUROOPAN KESKUSPANKIN NEUVOSTO, jokaottaa huomioon Euroopan yhteisön perustamissopimuksen jäljempänä "perustamissopimus") ja erityisesti sen 109 L artiklan 2 kohdan,ottaa huomioon Euroopan rahapoliittisen instituutin perussäännön (jäljempänä "ERI:n perussääntö") ja erityisesti sen 6.1 artiklan kolmannen luetelmakohdan,ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") ja erityisesti sen 47.1 artiklan ensimmäisen luetelmakohdan,sekä katsoo seuraavaa:(1) 2 päivänä toukokuuta 1995 tehdyssä Euroopan rahapoliittisen instituutin neuvoston (ERI:n neuvosto) päätöksessä nro 8/95 määrättiin, että Euroopan rahapoliittisen instituutin (ERI) on hoidettava tehtävät, joista säädetään 24 päivänä kesäkuuta 1988 annetun neuvoston asetuksen (ETY) N:o 1969/88 11 artiklassa.(2) 23 päivänä kesäkuuta 1998 tehdyssä päätöksessä EKP/1998/NP2 määrättiin, että päätös nro 8/95 pysyy voimassa ja että sitä sovelletaan edelleen kaikilta osin enintään kolmannen vaiheen ensimmäistä päivää välittömästi edeltävään päivään saakka.(3) Euroopan yhteisön asetuksen (ETY) N:o 1969/88 nojalla Italialle myöntämät kaksi keskipitkän ajan lainaa erääntyvät vuonna 2000.(4) Euroopan keskuspankin (EKP) on edelleen jatkettava ERI:n niiden tehtävien hoitamista, jotka koskevat luotonotto- ja luotonantotoimenpiteitä, joilla annetaan keskipitkän ajan rahoitustukea jäsenvaltioiden maksutaseelle. Tällaisen keskipitkän ajan rahoitustuen hallinnoimiseksi EKP:n on edelleen sovellettava päätöstä nro 8/95 kolmannen vaiheen ensimmäisen päivän jälkeenkin,ON PÄÄTTÄNYT SEURAAVAA:1 artikla1. Siltä osin kuin tämän artiklan 2 kohdassa ei toisin määrätä, päätös nro 8/95, joka päätöksen EKP/1998/NP2 mukaan pysyy voimassa ja jota sen mukaan sovelletaan edelleen kaikilta osin kolmannen vaiheen ensimmäistä päivää välittömästi edeltävään päivään saakka, pysyy voimassa, ja sitä sovelletaan edelleen kolmannen vaiheen ensimmäisestä päivästä lähtien.2. Edellä 1 kohdassa tarkoitetun päätöksen nro 8/95 artikloissa käytetty käsite "ERI" on korvattava käsitteellä "EKP".2 artiklaEKP:n johtokunta toteuttaa kaikki tarvittavat toimenpiteet tämän päätöksen täytäntöönpanemiseksi.Tehty Frankfurt am Mainissa 1 päivänä joulukuuta 1998.EKP:n puheenjohtajaWillem F. DuisenbergLisäysEUROOPAN RAHAPOLIITTINEN INSTITUUTTIpäätös nro 8/95Euroopan yhteisön keskipitkän ajan rahoitustuen myöntämisen yhteydessä toteuttamien luotonotto- ja luotonanto-operaatioiden hoitamisestaEUROOPAN RAHAPOLIITTISEN INSTITUUTIN NEUVOSTO (jäljempänä "ERI:n neuvosto"), jokaottaa huomioon ERI:n perussäännön 6.1 artiklan,sekä katsoo seuraavaa:(1) Perussääntönsä 6.1 artiklan kolmannen luetelmakohdan mukaan ERI hoitaa järjestelystä keskipitkän ajan rahoitustuen myöntämiseksi jäsenvaltioiden maksutaseille 24 päivänä kesäkuuta 1988 annetun neuvoston asetuksen (ETY) N:o 1969/88(1) 11 artiklassa tarkoitetut tehtävät.(2) ERI on luonut tarvittavan infrastruktuurin hoitaakseen nämä tehtävät itse,ON PÄÄTTÄNYT YKSIMIELISESTI SEURAAVAA:1 artiklaERI hoitaa asetuksen (ETY) N:o 1969/88 11 artiklassa säädetyt tehtävät jäljempänä 2-8 artiklassa kuvatulla tavalla.2 artiklaEuroopan yhteisön luotonotto- ja luotonanto-operaatioihin liittyvät maksut suoritetaan ERI:n yhteisön nimissä avaamien tilien kautta.3 artiklaRahamäärät, joita ERI vastaanottaa Euroopan yhteisön tilille Euroopan yhteisön tekemien luotonottojärjestelyjen perusteella, siirretään samana arvopäivänä tilille, jonka vastaavan lainan saavan valtion keskuspankki on ilmoittanut.Rahamäärät, joita ERI vastaanottaa Euroopan yhteisön tilille joko koronmaksuna tai pääoman takaisinmaksuna valtiolta, joka on saanut lainan, tai jäsenvaltioilta, jotka osallistuvat lainan jälleenrahoitusjärjestelyihin, siirretään samana arvopäivänä tileille, jotka Euroopan yhteisön luotonottojärjestelyihin osallistuvat velkojat ovat ilmoittaneet.Kun jäsenvaltio, joka on väliaikaisesti vapautettu kokonaan tai osittain erääntyneen maksun suorittamisesta tai osallistumisesta jälleenrahoitusjärjestelyihin, suorittaa myöhemmin maksun tai antaa osuutensa Euroopan yhteisölle, kyseiset varat siirretään samana arvopäivänä tileille, jotka jälleenrahoitusjärjestelyihin osallistuneiden jäsenvaltioiden keskuspankit ovat ilmoittaneet, niiden saamisten suhteellisten osuuksien mukaisesti, joita niillä on Euroopan yhteisöltä.4 artiklaERI avaa jokaisesta luotonotto- ja luotonanto-operaatiosta kirjanpidossaan seuraavat tilit:1) Nostrotilin nimellä "Saldo valuutassa: ... pankin nimi: ... ", joka vastaa Euroopan yhteisön tilille saatuja varoja.2) Vastattavaa-puolelle tilin, joka on 1 kohdassa tarkoitetun tilin vastatili.3) Memoriaalitilin "Yhteisön luotonotto-operaatioon liittyvät yhteisön velat", joka jaetaan tarvittaessa alatileihin luotonottojärjestelyyn liittyvien yksittäisten velkojien mukaan.4) Tarvittaessa memoriaalitilin "Yhteisön luotonotto-operaation jälleenrahoittamiseen liittyvät yhteisön velat", joka jaetaan alatileihin yksittäisten velkojina olevien jäsenvaltioiden mukaan;5) Memoriaalitilin "Luotonanto-operaatioon liittyvät yhteisön saamiset".Edellä 1 ja 2 kohdassa tarkoitetut tilit pidetään maksusuorituksen rahayksikössä ja 3-5 kohdassa tarkoitetut tilit niitä vastaavien sopimusten rahayksikössä.5 artiklaERI kirjaa tämän päätöksen 3 artiklassa kuvatut rahoitusoperaatiot niiden arvopäivänä veloittamalla tai hyvittämällä edellä mainittuja tilejä.6 artiklaERI valvoo luotonotto- ja luotonantosopimuksissa koronmaksun ja pääoman takaisinmaksun osalta sovittuja eräpäiviä.ERI ilmoittaa viisitoista työpäivää ennen kutakin eräpäivää asiasta sen valtion keskuspankille, joka on velkaa Euroopan yhteisölle.7 artiklaERI ilmoittaa välittömästi Euroopan komissiolle operaatioista, joita se on toteuttanut Euroopan yhteisön lukuun.Se osoittaa nämä tiedonantonsa Euroopan komission talouden ja rahoituksen pääosastolle.8 artiklaERI laatii kunkin kalenterivuoden lopussa Euroopan komissiolle kertomuksen rahoitusoperaatioista, joita se on toteuttanut vuoden aikana luotonotto- ja luotonanto-operaatioiden yhteydessä. Kertomukseen liitetään laskelma luotonotto- ja luotonanto-operaatioihin liittyvistä Euroopan yhteisön saamisista ja veloista.9 artiklaTämä päätös tulee voimaan 15 päivänä toukokuuta 1995.Tehty Frankfurt am Mainissa 2 päivänä toukokuuta 1995.ERI:n neuvoston puolestaPuheenjohtajaA. Lamfalussy(1) EYVL L 178, 8.7.1988, s. 1.


title: Neuvoston päätös (YUTP) 2015/1141, annettu 13 päivänä heinäkuuta 2015, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta

text:
               14.7.2015

               FI

               Euroopan unionin virallinen lehti

               L 185/18

         NEUVOSTON PÄÄTÖS (YUTP) 2015/1141,
   annettu 13 päivänä heinäkuuta 2015,
   Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/392/YUTP (1).

               (2)

               Neuvosto hyväksyi 22 päivänä heinäkuuta 2014 päätöksen 2014/482/YUTP (2), jolla päätöksen 2012/392/YUTP soveltamista jatketaan 15 päivään heinäkuuta 2016 saakka ja jossa säädetään rahoitusohjeesta 15 päivään heinäkuuta 2015 saakka.

               (3)

               Eurooppa-neuvosto sitoutui 23 päivänä huhtikuuta 2015 tehostamaan unionin läsnäoloa merellä, estämään laittomia muuttovirtoja ja lujittamaan sisäistä solidaarisuutta ja vastuullisuutta. Se sitoutui lisäämään tukea muun muassa Nigerille maarajojen ja -reittien seuraamista ja valvomista varten hyödyntäen alueella tällä hetkellä toimivia YTPP-operaatioita. Välivaiheen strategisen tarkastelun jälkeen poliittisten ja turvallisuusasioiden komitea hyväksyi 13 päivänä toukokuuta 2015 uuden toimintalinjan, jossa yhdistetään toimet Niameyssä ja pysyvä tukikohta Agadezissa.

               (4)

               Päätöstä 2012/392/YUTP olisi muutettava rahoitusohjeen voimassaolon jatkamiseksi 15 päivään heinäkuuta 2016 saakka. Tätä rahoitusohjetta tarkistetaan kolmen kuukauden kuluessa tämän päätöksen hyväksymisestä, kun kaksitahoista lähestymistapaa, jossa yhdistetään toimien tehostaminen Niameyssä ja pysyvä tukikohta Agadezissa, koskeva operatiivinen suunnittelu etenee.

               (5)

               EUCAP Sahel Niger toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa esitettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/392/YUTP seuraavasti:

               1)

               Korvataan 13 artiklan 1 kohta seuraavasti:
               ”1.   EUCAP Sahel Nigeriin liittyviin menoihin tarkoitettu rahoitusohje 16 päivän heinäkuuta 2012 ja 31 päivän lokakuuta 2013 väliselle ajalle on 8 700 000 euroa.
               EUCAP Sahel Nigeriin liittyviin menoihin tarkoitettu rahoitusohje 1 päivän marraskuuta 2013 ja 15 päivän heinäkuuta 2014 väliselle ajalle on 6 500 000 euroa.
               EUCAP Sahel Nigeriin liittyviin menoihin tarkoitettu rahoitusohje 16 päivän heinäkuuta 2014 ja 15 päivän heinäkuuta 2015 väliselle ajalle on 9 155 000 euroa.
               EUCAP Sahel Nigeriin liittyviin menoihin tarkoitettu rahoitusohje 16 päivän heinäkuuta 2015 ja 15 päivän heinäkuuta 2016 väliselle ajalle on 9 800 000 euroa.”.

               2)

               Korvataan 13 a artikla seuraavasti:
               ”13 a artikla
               Hankeyksikkö
               1.   EUCAP Sahel Nigerillä on hankeyksikkö niiden hankkeiden kartoittamiseksi ja toteuttamiseksi, jotka noudattavat operaation tavoitteita ja helpottavat toimeksiannon toteuttamista. EUCAP Sahel Niger avustaa ja ohjeistaa tarvittaessa jäsenvaltioiden ja kolmansien valtioiden omalla vastuullaan toteuttamia hankkeita EUCAP Sahel Nigerin toimeksiantoon liittyvillä aloilla ja sen tavoitteiden tukemiseksi.
               2.   Jollei 3 kohdasta muuta johdu, EUCAP Sahel Nigerillä on lupa käyttää EU:n ja jäsenvaltioiden tai kolmansien valtioiden rahoitusosuuksia pannakseen täytäntöön valittuja hankkeita, jotka täydentävät johdonmukaisesti EUCAP Sahel Nigerin muita toimia, jos hankkeet

                           a)

                           sisältyvät tätä päätöstä koskevaan rahoitusselvitykseen; tai

                           b)

                           on toimeksiannon aikana operaation johtajan pyynnöstä sisällytetty rahoitusselvitykseen sitä muuttamalla.

                     Kun komissio tai kyseiset valtiot ovat virallisesti ehdottaneet, että EUCAP Sahel Niger hallinnoisi niiden rahoitusosuutta, EUCAP Sahel Niger tekee komission tai näiden valtioiden kanssa sopimuksen, johon sisällytetään erityisesti nimenomaiset menettelyt kolmansien osapuolten sellaisten valitusten käsittelemiseksi, jotka koskevat EUCAP Sahel Nigerin toimista tai laiminlyönneistä aiheutunutta vahinkoa niiden varojen käytössä, jotka kyseiset valtiot ovat antaneet käyttöön. Rahoitukseen osallistuvat jäsenvaltiot eivät missään tapauksessa voi katsoa unionin tai korkean edustajan olevan vastuussa EUCAP Sahel Nigerin toimien tai laiminlyöntien seurauksista näiden valtioiden käyttöön antamien varojen käytössä.
               3.   EU:n tai kolmansien valtioiden osallistuminen hankeyksikön rahoittamiseen edellyttää PTK:n antamaa hyväksyntää.”.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä heinäkuuta 2015.

      Tehty Brysselissä 13 päivänä heinäkuuta 2015.

            Neuvoston puolesta

            Puheenjohtaja

         F. ETGEN

      (1)  Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48).

      (2)  Neuvoston päätös 2014/482/YUTP, annettu 22 päivänä heinäkuuta 2014, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 217, 23.7.2014, s. 31).


title: Euroopan parlamentin päätös tutkintavaliokunnan asettamisesta tutkimaan Equitable Life Assurance Society -yhtiön kriisiä

text:
C 287 E/158             FI                              Euroopan unionin virallinen lehti                                               24.11.2006
Keskiviikko, 18. tammikuuta 2006
              P6_TA(2006)0011
              Equitable Life Assurance Society -yhtiön kriisiä käsittelevä tutkintavaliokunta
              Euroopan parlamentin päätös tutkintavaliokunnan asettamisesta tutkimaan Equitable Life Assur-
                                                           ance Society -yhtiön kriisiä
              Euroopan parlamentti, joka
              — ottaa huomioon EY:n perustamissopimuksen 193 artiklan,
              — ottaa huomioon Euroopan parlamentin tutkintaoikeuden käyttämistä koskevista yksityiskohtaisista
                   säännöistä 19. huhtikuuta 1995 tehdyn Euroopan parlamentin, neuvoston ja komission päätöksen
                   (95/167/EY, Euratom, EHTY) (1),
              — ottaa huomioon työjärjestyksen 176 artiklan,
              — ottaa huomioon 213 Euroopan parlamentin jäsenen esittämän pyynnön,
              — ottaa huomioon puheenjohtajakokouksen 14. joulukuuta 2005 tekemän päätöksen tutkintavaliokunnan
                   perustamisesta tutkimaan väitteitä, joita esitettiin englantilaisen Arthur Whiten jättämässä vetoomuk-
                   sessa nro 0611/2004 ja englantilaisen Paul Braithwaten Equitable Members' Action Groupin puolesta
                   jättämässä vetoomuksessa nro 0029/2005 sekä saksalaisten ja irlantilaisten samasta aiheesta
                   myöhemmin jätetyissä muissa vetoomuksissa, jotka kaikki koskivat Equitable Life Assurance Society -
                   yhtiötä,
              1. päättää perustaa tutkintavaliokunnan tutkimaan väitteitä yhteisön lainsäädännön rikkomisesta ja
              huonosta hallinnosta yhteisön lainsäädännön soveltamisessa Equitable Life Assurance Society -yhtiön kriisin
              yhteydessä, tämän kuitenkaan vaikuttamatta kansallisten tai yhteisön tuomioistuinten toimivaltaan;
              2.    päättää, että tutkintavaliokunta
              — tutkii säännönvastaisuuksia ja huonoa hallintoa koskevia,Yhdistyneen kuningaskunnan toimivaltaisiin
                   viranomaisiin kohdistettuja väitteitä direktiivin 92/96/ETY (2), joka on kodifioitu direktiivillä
                   2002/83/EY (3), soveltamisen yhteydessä Equitable Life Assurance Society -yhtiöön liittyen, erityisesti
                   kun on kyse sääntelystä ja vakuutusyritysten talouden vakauden valvonnasta, niiden vakavaraisuus mu-
                   kaan luettuna, riittävän vakuutusteknisen vastuuvelan muodostamisesta sekä tämän vastuuvelan katta-
                   misesta toisiaan vastaavilla varoilla,
              — arvioi tässä yhteydessä, onko komissio huolehtinut riittävällä tavalla velvollisuudestaan valvoa yhteisön
                   lainsäädännön asianmukaista ja oikea-aikaista siirtämistä osaksi kansallista lainsäädäntöä, ja tutkii,
                   ovatko järjestelmälliset heikkoudet osasyynä ilmenneeseen tilanteeseen,
              — arvioi väitteitä, joiden mukaan Yhdistyneen kuningaskunnan sääntelyviranomaiset ovat jatkuvasti,
                   vuosien ajan ja ainakin vuodesta 1989 lähtien, laiminlyöneet vakuutuksenottajien suojelun eivätkä ole
                   valvoneet riittävän tiukasti Equitable Life Assurance Society -yhtiön kirjanpitoa ja rahoituskäytäntöjä
                   sekä taloudellista tilannetta,
              (1) EYVL L 113, 19.5.1995, s. 1.
              (2) Neuvoston direktiivi 92/96/ETY, annettu 10 päivänä marraskuuta 1992, henkivakuutuksen ensivakuutusta koskevien
                  lakien, asetusten ja hallinnollisten määräysten yhteensovittamisesta sekä direktiivien 79/267/ETY ja 90/619/ETY
                  muuttamisesta (kolmas henkivakuutusdirektiivi) (EYVL L 360, 9.12.1992, s. 1).
              (3) Euroopan parlamentin ja neuvoston direktiivi 2002/83/EY, annettu 5 päivänä marraskuuta 2002, henkivakuutuksesta
                  (EYVL L 345, 19.12.2002, s. 1), direktiivi sellaisena kuin se on viimeksi muutettuna direktiivillä 2005/68/EY (EUVL L
                  323, 9.12.2005, s. 1).
 ---pagebreak--- 24.11.2006          FI                              Euroopan unionin virallinen lehti                                      C 287 E/159
                                                                                Keskiviikko, 18. tammikuuta 2006
           — arvioi eurooppalaisten, muualta kuin Yhdistyneestä kuningaskunnasta kotoisin olevien kuluttajien esittä-
               mien vaateiden asemaa ja Yhdistyneen kuningaskunnan ja/tai EU:n lainsäädännön vakuutuksenottajille
               tarjoamien oikeussuojakeinojen riittävyyttä,
           — tekee asiaan liittyviä tarpeellisiksi katsomiaan ehdotuksia;
           3. päättää, että tutkintavaliokunta toimittaa parlamentille väliraportin neljän kuukauden kuluessa työs-
           kentelynsä aloittamisesta ja toimittaa parlamentille loppuraportin 12 kuukauden kuluessa tämän päätöksen
           hyväksymisestä;
           4.   päättää, että tutkintavaliokuntaan valitaan 22 Euroopan parlamentin jäsentä.
           P6_TA(2006)0012
           Euroopan maiden alueen epäiltyä käyttöä CIA:n vankikuljetuksiin ja laittomaan
           vankien säilyttämiseen käsittelevä valiokunta
           Euroopan parlamentin päätös Euroopan maiden alueen epäiltyä käyttöä CIA:n vankikuljetuksiin ja
                    laittomaan vankien säilyttämiseen käsittelevän väliaikaisen valiokunnan asettamisesta
           Euroopan parlamentti, joka
           — ottaa huomioon, että Euroopan unionista tehdyn sopimuksen johdannossa ja erityisesti sen 6 ja
               7 artiklassa todetaan, että Euroopan unioni perustuu vapauden, kansanvallan, ihmisoikeuksien ja perus-
               vapauksien kunnioittamisen sekä oikeusvaltion periaatteisiin,
           — muistuttaa, että Euroopan yhteisöjen tuomioistuimen oikeuskäytännön mukaan perusoikeuksien suojelu
               on myös osa yhteisön perustuslaillista järjestystä,
           — muistuttaa, että toimielimet ilmoittivat 7. joulukuuta 2000, että ihmisarvon suojelu on yksi Euroopan
               unionin perusoikeuskirjan tärkeimmistä tavoitteista, ja että ihmisiin kohdistuvalla julmalla, epäinhimilli-
               sellä tai ihmisarvoa alentavalla kohtelulla mistä tahansa syystä EU:n jäsenvaltioiden ja toimielinten
               ollessa suoraan tai epäsuorasti vastuullisina loukattaisiin tätä perusarvoa,
           — ottaa huomioon 15. joulukuuta 2005 antamansa päätöslauselman Euroopan maiden väitetystä käytöstä
               CIA:n vankien kuljetukseen ja laittomaan vangittuna pitämiseen (1), jossa Euroopan neuvostossa meneil-
               lään oleva tutkimus huomioon ottaen kaavaillaan tarvetta perustaa Euroopan parlamentin väliaikainen
               valiokunta täydentämään tällaista tutkimusta, etenkin kun asiaan liittyy joitakin jäsenvaltioita,
           — ottaa huomioon työjärjestyksen 175 artiklan,
           (1) Hyväksytyt tekstit, P6_TA(2005)0529.


Avis juridique important

|

31998D0001

98/1/EY, Euratom: Neuvoston päätös, tehty 18 päivänä joulukuuta 1997, Tacis-ohjelman yhteydessä toteutettavasta Valko-Venäjän kansalaisyhteiskunnan kehittämistä koskevasta ohjelmasta vuodelle 1997

Virallinen lehti nro L 001 , 03/01/1998 s. 0006 - 0007

NEUVOSTON PÄÄTÖS,tehty 18 päivänä joulukuuta 1997,Tacis-ohjelman yhteydessä toteutettavasta Valko-Venäjän kansalaisyhteiskunnan kehittämistä koskevasta ohjelmasta vuodelle 1997 (98/1/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja Euroopan atomienergiayhteisön perustamissopimuksen,ottaa huomioon avun toimittamisesta uusille itsenäisille valtioille ja Mongolialle niiden talouden uudistamiseksi ja elvyttämiseksi 25 päivänä kesäkuuta 1996 annetun neuvoston asetuksen (Euratom, EY) N:o 1279/96 (1), ja erityisesti sen 3 artiklan 11 kohdan,ottaa huomioon komission ehdotuksen,sekä katsoo, ettäValko-Venäjän sisäinen tilanne on huonontunut erityisesti vuoden 1996 marraskuusta lähtien, mikä on johtanut demokratisoimisprosessin taantumiseen ja perusvapauksien rajoittamiseen sekä ihmisoikeuksien rikkomisiin,tämän vuoksi ei vuosia 1996-1999 koskevaa Tacis-tavoiteohjelmaa eikä näin ollen myöskään toimintaohjelmaa ole voitu neuvotella Valko-Venäjän viranomaisten kanssa, vaikka tällaiset ohjelmat normaalisti muodostaisivat perustan osallistujavaltion kanssa tehtävälle kahdenväliselle Tacis-yhteistyölle asetuksen (Euratom, EY) N:o 1279/96 5 artiklan mukaisesti,neuvosto on hyväksynyt Valko-Venäjää koskevan kannan, joka on esitetty sen 24 päivänä helmikuuta ja 15 päivänä syyskuuta 1997 tekemissä päätelmissä ja 29 päivänä huhtikuuta 1997 antamassa julistuksessa, ja jolla yhteistyö Valko-Venäjän viranomaisten kanssa on keskeytetty, koska maassa ei ole uskottavia pyrkimyksiä välttämättömien demokraattisten uudistusten aikaansaamiseksi, mutta jossa Valko-Venäjälle tarjotaan tukea demokratisoimisprosessissa erityisesti kahdella erikoisalalla: ihmisoikeuksien suojelu ja joukkoviestinten vapaus,yhteisö on tukenut demokratisoimisprosessia budjettikohdasta B7-7010, mutta tätä pyrkimystä pitäisi syventää ja täydentää muilla toimenpiteillä, jaasetuksen (Euratom, EY) N:o 1279/96 3 artiklan 11 kohdan mukaan neuvosto voi toteuttaa asianmukaisia osallistujavaltiolle annettavaa tukea koskevia toimenpiteitä, kun olennainen edellytys tuen muodossa toteutettavan yhteistyön jatkamiselle puuttuu, erityisesti, jos demokratian periaatteita ja ihmisoikeuksia loukataan,komissio on sopivana toimenpiteenä Valko-Venäjän osalta ehdottanut neuvostolle Valko-Venäjän kansalaisyhteiskunnan kehittämistä koskevan ohjelman aloittamista vuoden 1997 Tacis-ohjelman puitteissa, javaikka vuosia 1996-1999 Valko-Venäjää koskeva Tacis-tavoiteohjelma ja näin ollen myös toimintaohjelma puuttuukin, komission ehdottama ohjelma pannaan täytäntöön asetuksessa (Euratom, EY) N:o 1279/96 ja erityisesti sen 6 ja 8 artiklassa säädettyjen asianmukaisten menettelytapojen mukaisesti,ON PÄÄTTÄNYT SEURAAVAA:1 artikla Hyväksytään Tacis-ohjelman yhteydessä toteutettava Valko-Venäjän kansalaisyhteiskunnan kehittämistä koskeva ohjelma vuodelle 1997 5 miljoonan ecun enimmäismääräisenä.2 artikla Komissio panee ohjelman täytäntöön asetuksessa (Euratom, EY) N:o 1279/96 ja erityisesti sen 6 ja 8 artiklassa säädettyjen asianmukaisten menettelytapojen mukaisesti.3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 18 päivänä joulukuuta 1997.Neuvoston puolestaF. BODENPuheenjohtaja(1) EYVL L 165, 4.7.1996, s. 1


title: 2013/80/EU: Komission päätös, annettu 13 päivänä helmikuuta 2013 , entisestä Jugoslavian tasavallasta Makedoniasta, Turkista ja Ukrainasta peräisin olevien muuta rautaa kuin valurautaa tai muuta terästä kuin ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskevan polkumyynnin vastaisen menettelyn päättämisestä

text:
               14.2.2013

               FI

               Euroopan unionin virallinen lehti

               L 43/36

         KOMISSION PÄÄTÖS,
   annettu 13 päivänä helmikuuta 2013,
   entisestä Jugoslavian tasavallasta Makedoniasta, Turkista ja Ukrainasta peräisin olevien muuta rautaa kuin valurautaa tai muuta terästä kuin ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskevan polkumyynnin vastaisen menettelyn päättämisestä
   (2013/80/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Euroopan komissio, jäljempänä ’komissio’, vastaanotti 16 päivänä helmikuuta 2012 valituksen, joka koski väitettyä entisestä Jugoslavian tasavallasta Makedoniasta, Turkista ja Ukrainasta, jäljempänä ’asianomaiset maat’, peräisin olevien muuta rautaa kuin valurautaa tai muuta terästä kuin ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien (putkipalkkien) vahingollista polkumyyntiä.

               (2)

               Valitus tehtiin unionin tuottajien puolesta, jäljempänä ’valituksen tekijät’, joiden tuotanto muodostaa yli 25 prosenttia putkipalkkien kokonaistuotannosta unionissa. Valitus sisälsi polkumyynnin ja siitä aiheutuvan merkittävän vahingon olemassaolosta alustavaa näyttöä, jota pidettiin riittävänä oikeuttamaan polkumyynnin vastaisen menettelyn aloittaminen.

               (3)

               Neuvoa-antavaa komiteaa kuultuaan komissio käynnisti Euroopan unionin virallisessa lehdessä julkaistulla ilmoituksella (2) asianomaisista maista peräisin olevien putkipalkkien tuontia koskevan polkumyynnin vastaisen menettelyn.

               (4)

               Komissio lähetti kyselylomakkeet unionin tuotannonalalle, vientiä harjoittaville tuottajille asianomaisissa maissa, tuojille sekä entisen Jugoslavian tasavallan Makedonian, Turkin ja Ukrainan viranomaisille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa.

               (5)

               Mahdollisuus tulla kuulluksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (6)

               Valituksen tekijät peruuttivat valituksensa virallisesti 23 päivänä marraskuuta 2012 päivätyllä komissiolle osoitetulla kirjeellä.

               (7)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.

               (8)

               Komissio katsoi, että tämä menettely olisi päätettävä, koska tutkimuksessa ei ollut tullut esiin sellaisia syitä tai seikkoja, joiden vuoksi menettelyn päättäminen ei olisi unionin edun mukaista.

               (9)

               Asianomaisille osapuolille tiedotettiin asiasta ja annettiin mahdollisuus esittää huomautuksia. Komissiolle ei ole toimitettu huomautuksia, joiden mukaan menettelyn päättäminen olisi unionin edun vastaista.

               (10)

               Komissio katsoo tämän vuoksi, että entisestä Jugoslavian tasavallasta Makedoniasta, Turkista ja Ukrainasta peräisin olevien putkipalkkien unioniin suuntautuvaa tuontia koskeva polkumyynnin vastainen menettely olisi päätettävä ottamatta käyttöön toimenpiteitä,

         ON HYVÄKSYNYT TÄMÄN PÄÄTÖKSEN:
   1 artikla
   Päätetään entisestä Jugoslavian tasavallasta Makedoniasta, Turkista ja Ukrainasta peräisin olevien tällä hetkellä CN-koodeihin 7306 61 92 ja 7306 61 99 luokiteltavien muuta rautaa kuin valurautaa tai muuta terästä kuin ruostumatonta terästä olevien, poikkileikkaukseltaan neliön tai suorakaiteen muotoisten hitsattujen putkien ja profiiliputkien tuontia koskeva polkumyynnin vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 13 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  EUVL C 96, 31.3.2012, s. 13.


title: 2014/898/YUTP: Poliittisten ja turvallisuusasioiden komitean päätös BiH/22/2014, annettu 4 päivänä joulukuuta 2014 , Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä ja päätöksen BiH/19/2012 kumoamisesta

text:
               13.12.2014

               FI

               Euroopan unionin virallinen lehti

               L 358/17

         POLIITTISTEN JA TURVALLISUUSASIOIDEN KOMITEAN PÄÄTÖS BiH/22/2014,
   annettu 4 päivänä joulukuuta 2014,
   Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä ja päätöksen BiH/19/2012 kumoamisesta

      (2014/898/YUTP)

   POLIITTISTEN JA TURVALLISUUSASIOIDEN KOMITEA, '
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Yhteisen toiminnan 2004/570/YUTP 6 artiklan 1 kohdan mukaisesti neuvosto on valtuuttanut poliittisten ja turvallisuusasioiden komitean (PTK) tekemään päätökset EU:n operaation komentajan nimittämisestä.

               (2)

               PTK hyväksyi 27 päivänä marraskuuta 2012 päätöksen BiH/19/2012 (2), jolla nimitettiin kenraalimajuri Dieter HEIDECKER Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajaksi.

               (3)

               EU-operaation komentaja on suosittanut, että kenraalimajuri Johann LUIF nimitettäisiin Bosnia ja Hertsegovinassa toteutettavan Euroopan unionin sotilasoperaation uudeksi EU:n joukkojen komentajaksi kenraalimajuri Dieter HEIDECKER in seuraajana.

               (4)

               Euroopan unionin sotilaskomitea on tukenut tätä suositusta.

               (5)

               Päätös BiH/19/2012 olisi näin ollen kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.

               (7)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä unionin jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON HYVÄKSYNYT TÄMÄN PÄÄTÖKSEN:
   1 artikla
   Kenraalimajuri Johann LUIF nimitetään 15 päivästä joulukuuta 2014 Bosnia ja Hertsegovinassa toteutettavan Euroopan unionin sotilasoperaation EU-joukkojen komentajaksi.
   2 artikla
   Kumotaan päätös BiH/19/2012.
   3 artikla
   Tämä päätös tulee voimaan 15 päivänä joulukuuta 2014.

      Tehty Brysselissä 4 päivänä joulukuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 252, 28.7.2004, s. 10.

      (2)  Poliittisten ja turvallisuusasioiden komitean päätös BiH/19/2012, annettu 27 päivänä marraskuuta 2012, Bosnia ja Hertsegovinassa toteutettavan Euroopan unionin sotilasoperaation EU:n joukkojen komentajan nimittämisestä (EUVL L 333, 5.12.2012, s. 45).


title: Neuvoston päätös (YUTP) 2015/1780, annettu 5 päivänä lokakuuta 2015, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta

text:
               6.10.2015

               FI

               Euroopan unionin virallinen lehti

               L 259/21

         NEUVOSTON PÄÄTÖS (YUTP) 2015/1780,
   annettu 5 päivänä lokakuuta 2015,
   Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/392/YUTP (1).

               (2)

               Neuvosto hyväksyi 22 päivänä heinäkuuta 2014 päätöksen 2014/482/YUTP (2), jolla päätöksen 2012/392/YUTP soveltamista jatketaan 15 päivään heinäkuuta 2016 saakka ja jossa säädetään rahoitusohjeesta 15 päivään heinäkuuta 2015 saakka.

               (3)

               Neuvosto hyväksyi 13 päivänä heinäkuuta 2015 päätöksen (YUTP) 2015/1141 (3), jossa säädetään rahoitusohjeesta 15 päivään heinäkuuta 2016. Neuvosto korosti tuossa päätöksessä, että rahoitusohjetta tarkistettaisiin kolmen kuukauden kuluessa mainitun päätöksen hyväksymisestä, kun kaksitahoista lähestymistapaa, jossa yhdistetään toimien tehostaminen Niameyssä ja pysyvä tukikohta Agadezissa, koskeva operatiivinen suunnittelu etenee.

               (4)

               Rahoitusohjetta 16 päivästä heinäkuuta 2015 ja 15 päivän heinäkuuta 2016 ulottuvalle ajalle olisi tarkistettava operatiivisen suunnittelun eteneminen huomioon ottaen.

               (5)

               EUCAP Sahel Niger toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa esitettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2012/392/YUTP 13 artiklan 1 ja 2 kohta seuraavasti:

      ”1.   EUCAP Sahel Nigeriin liittyviin menoihin tarkoitettu rahoitusohje 16 päivänä heinäkuuta 2012 alkavalle ja 31 päivänä lokakuuta 2013 päättyvälle kaudelle on 8 700 000 euroa.
      EUCAP Sahel Nigeriin liittyviin menoihin tarkoitettu rahoitusohje 1 päivänä marraskuuta 2013 alkavalle ja 15 päivänä heinäkuuta 2014 päättyvälle kaudelle on 6 500 000 euroa.
      EUCAP Sahel Nigeriin liittyviin menoihin tarkoitettu rahoitusohje 16 päivänä heinäkuuta 2014 alkavalle ja 15 päivänä heinäkuuta 2015 päättyvälle kaudelle on 9 155 000 euroa.
      EUCAP Sahel Nigeriin liittyviin menoihin tarkoitettu rahoitusohje 16 päivänä heinäkuuta 2015 alkavalle ja 15 päivänä heinäkuuta 2016 päättyvälle kaudelle on 18 400 000 euroa.
      2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Luonnolliset henkilöt ja oikeushenkilöt voivat osallistua EUCAP Sahel Nigerin hankintamenettelyihin rajoituksetta. Lisäksi EUCAP Sahel Nigerin ostamiin tuotteisiin ei sovelleta alkuperäsääntöjä.”

   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 5 päivänä lokakuuta 2015.

            Neuvoston puolesta

            Puheenjohtaja

         N. SCHMIT

      (1)  Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48).

      (2)  Neuvoston päätös 2014/482/YUTP, annettu 22 päivänä heinäkuuta 2014, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 217, 23.7.2014, s. 31).

      (3)  Neuvoston päätös (YUTP) 2015/1141, annettu 13 päivänä heinäkuuta 2015, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 185, 14.7.2015, s. 18).